Comerç llança una campanya per al 9 d'Octubre
06 d’octubre 2023

Amb motiu del 9 d'Octubre, l'Ajuntament de Sagunt durà a terme la campanya de comunicació “9 Octubre, el dia que ens uneix…uneix-te al xicotet comerç_”_, en la qual es distribuirà material promocional als comerços, com bosses de paper i cartelleria, perquè s'oferisca entre els seus clients i, a més, es publicitarà en premsa i xarxes socials.

La regidora de Comerç i Mercats, Natalia Antonino ha expressat sobre el seu compromís amb el comerç local: «**Vull incidir en la nostra intenció d'ajudar al màxim al comerç de la nostra ciutat, aspecte pel qual es beneficien mútuament, el comerç i el municipi**». Així mateix, la regidora indica que és «**important conjugar la tradició gremial, comercial i la festivitat en un dia tan important com és el de tots els valencians i valencianes**», per la qual cosa convida a consumir les tradicions en el comerç local i a gaudir de les diferents activitats que es realitzen.

De la mateixa manera, s'ha informat als comerços de la intenció que a partir d'ara es vol habilitar un canal de difusió digital per a indicar-los totes les novetats que sorgisquen i campanyes promocionals que es realitzen des del departament de Comerç i Mercats, així com que tota eixa informació es penjarà en les xarxes socials del departament de Turisme i en la pàgina web del portal del comerç sostenible de Sagunt.

![](/media/rd2nxbbx/9-de-octubre-valenciano-c.jpg?width=578.1531531531532&height=850)

*   [](http://www.facebook.com/sharer.php?u=https://aytosagunto.es/va/actualitat/comerc-llanca-una-campanya-per-al-9-d-octubre/ "Facebook")
*   [](http://twitter.com/share?url=https://aytosagunto.es/va/actualitat/comerc-llanca-una-campanya-per-al-9-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-llanca-una-campanya-per-al-9-d-octubre/ "Linked In")
*   [](mailto:?body=https://aytosagunto.es/va/actualitat/comerc-llanca-una-campanya-per-al-9-d-octubre/)